Prusax

***Prusax*** (īstajā vārdā **Rihards Jānis Ķullītis**; dzimis 1996. gada 20. maijā Baldonē) ir latviešu reperis, dziedātājs un dziesmu autors. Sākotnēji bija pazīstams kā grupas *[[New Wavy]]* dalībnieks, bet vēlāk uzsāka solo karjeru. *Prusax* pazīstamākās dziesmas ir "Sporta Stundas", "Pirmais Līgā" un "Repa Spēles Terorists".

2019. gadā, *Prusax* izdeva savu debijas albumu "A+" ar 14 dziesmām, kuru prezentācijas koncerts notika 11. oktobrī klubā *de flou*.

## Dzīvesgājums
Pirmos 12 dzīves gadus Ķullītis nodzīvoja Baldonē, bet pēc tam pārcēlās uz Rīgu, kur līdz 7. klasei mācījās Āgenskalna sākumskolā, pēc tam mācības turpināja Rīgas Valsts vācu ģimnāzijā. Viņš angļu valodu esot apguvis pašmācības ceļā. Pēc tam Ķullītis devās uz Nīderlandi, kur divus gadus Enšedē studēja videospēļu izstrādi, bet pēc tam atgriezās Latvijā.

## Mūziķa karjera

### Pirmās dziesmas (2017—2018)
2017. gadā *Prusax* izdeva savu debijas dziesmu "XVIZITS", kurā piedalās Püce. *[[New Wavy]]* 2017. gada novembrī izdeva singlu "Sporta Stundas", kurā piedalās *Prusax*. Dziesma *New Wavy* atnesa lielu popularitāti. Mēnesi vēlāk *New Wavy* izdeva savu debijas studijas albumu "Noķer Vilni", kurā *Prusax* piedalījās dziesmās "Sporta Stundas" un "Aloe Vera".

2018. gada janvārī *New Wavy* izdeva savu debijas EP *Komodo*, kurā *Prusax* piedalijās vienā dziesmā "Bez Viņiem". 2018. gada aprīli, *New Wavy* piedalijās Singapūras Satīna singlā "FLEXKURSIJA", kuru izpildīja *Prusax*. 2018. gada maijā *New Wavy* izdeva savu otro studijas albumu "Jaunais Vilnis", kurā *Prusax* piedalījās piecās dziesmās "Augstu / Zemu", "Mērce", "Riču Raču", "Kilogramu Mugursomā" un "Truba". 2018. gada oktobrī, *New Wavy* izdeva savu trešo studijas albumu "Banda" kopā ar rolandu če un xantikvariātu, kurā *Prusax* piedalās divās dziesmās "Diez Kapēc" un "Pumpē Agresīvi". 2018. gada decembrī *Prusax* izdeva savu dziesmu "Pirmais Līgā", kas ieguva lielu popularitāti. Pēc singla izdošanas *Prusax* sāka rakstīt savu debijas studijas albumu "A+", ko izdeva 2019. gada septembrī.

### Debijas albums "A+" (2019—2020)
2019. gada aprīli, *Prusax* izdeva singlu "Repa Spēles Terorists". 2019. gada maijā, *Prusax* izdeva singlu "Arigato", kurā piedalās Steps. 2019. gada augustā *Prusax* izdeva singlu *[[Moshpit (singls)|Moshpit]]*. 2019. gada 23. septembrī *Prusax* izdeva debijas studijas albumu "A+". Albumā piedalās vairāki viesmākslinieki — Ozols, rolands če, *xantikvariāts*, Steps, *Teacha* un *Trench Mafia Locco*. Pēc albuma izdošanas *Prusax* piedalījās repera Stepa debijas studijas albuma "Jaunais" dziesmā "Runā To Sūdu!". 2019. gada decembrī *Prusax* izdeva videoklipu savai dziesmai "Tev Nav Vietas Šeit", kas 2020. gada janvārī sasniedza Latvijas Radio 5 "Latviešu mūzikas TOP 20" pirmo vietu.

2020. gada februārī, *Prusax* izdeva singlu "Autopilots", kurā piedalās Steps. 2020. gada martā, *Prusax* kopā ar VIŅU izdeva singlu "Palī Dzēs".

### Mazalbums "Nemīz, būs OK!" un gaidāmais albums (2021—pašlaik)
2021. gada februārī *Prusax* izdeva mazalbumu "Nemīz, būs OK!", kurā ietilpst trīs dziesmas. 2022. gada martā *Prusax* izdeva singlu "W (Kā pienākas)". 2022. gada aprīlī *Prusax* piedalījās repera rolanda če studijas albumā "visurgājējs", dziesmā "nevari nopirkt". 2022. gada jūnijā, *Prusax* piedalījās repera Stepa otrajā studijas albumā *Slikc Sunc*, dziesmā "Asins Uz Kedām".

## Diskogrāfija

### Studijas albumi
* *[[A+]]* (2019)

### EP
* *[[Nemīz, būs OK!]]* (2021)

### Singli
* "Sporta Stundas" ar New Wavy (2017)
* "Pirmais Līgā" ar New Wavy (2018)
* "Repa Spēles Terorists" (2019)
* "Arigato" (piedaloties Stepam; 2019)
* "Moshpit" (2019)
* "Autopilots" (piedaloties Stepam; 2020)
* "Palī Dzēs" (piedaloties VIŅAI; 2020)
* "W (Kā pienākas)" (2022)
* *Sidequest* (2023)
* *TJZ* (2024)

## Latvijas mūzikas ierakstu gada balvas
Nominācijas:
* Debija (Mūzikas ierakstu gada balva "Zelta Mikrofons") — *[[A+]]*
* Hip-hopa mūzikas albums (Mūzikas ierakstu gada balva "Zelta Mikrofons") — *A+*

## Atsauces

## Ārējās saites
* ''Twitter'' profils
* ''Instagram'' profils
* ''Facebook'' profils
* ''SoundCloud'' profils
* ''YouTube'' kanāls